cyanic-selkie/wikianc huggingface dataset:
สุภา คชเสนี
การทำงาน
ทั้งนี้เมื่อวันที่ 13 มิถุนายน พ.ศ. 2526 ได้มีพระราชโองการโปรดเกล้าฯ แต่งตั้งให้พล.ร.ท. สุภา คชเสนี เป็นนายทหารพิเศษ ประจำกองนักเรียนนายเรือรักษาพระองค์ โรงเรียนนายเรือ กรมยุทธศึกษาทหารเรือ
เมื่อวันที่ 24 มกราคม พ.ศ. 2527 ได้มีพระราชโองการโปรดเกล้าฯ แต่งตั้งให้ พล.ร.อ. สุภา คชเสนี เป็นนายทหารพิเศษ ประจำกองบังคับการ กรมทหารราบที่ 3 รักษาพระองค์ กรมนาวิกโยธิน
เมื่อวันที่ 25 พฤศจิกายน พ.ศ. 2529 ได้มีพระราชโองการโปรดเกล้าฯ แต่งตั้งให้ พล.ร.อ. สุภา คชเสนี เป็นนายทหารพิเศษ ประจำกรมทหารราบที่ 1 มหาดเล็กรักษาพระองค์ ประจำกรมนักเรียนนายเรืออากาศ รักษาพระองค์ โรงเรียนนายเรืออากาศ กรมยุทธศึกษาทหารอากาศ และประจำกองพันทหารอากาศโยธินที่ 1 รักษาพระองค์ กรมทหารราบ กรมอากาศโยธิน
กลุ่มอาการคาร์ทาเกเนอร์
ไพรมารีซิลิอารีดิสคิเนเซีย (Primary ciliary dyskinesia; PCD) หรือ กลุ่มอาการคาร์ทาเกเนอร์ (Kartagener’s syndrome) เป็นโรคทางพันธุกรรม ทางซิเลีย แบบออโตโซมอลรีเซสซีฟ ที่ส่งผลให้เกิดความผิดปกติในการทำงานของซิเลียที่ปกคลุมท่อหายใจ (ทั้งบนและล่าง, ไซนัส, ท่อยูสเทเชียน, หูชั้นกลาง), ท่อฟาลโลเพียน และ แฟลเจลลาของเซลล์อสุจิ วลีว่า กลุ่มอาการเคลื่อนไหวไม่ได้ทางซิเลีย ("immotile ciliary syndrome") นั้นไม่ได้เป็นที่นิยมใช้แล้วเนื่องด้วยซิเลียเองนั้นยังคงมีการเคลื่อนที่ แต่มีไม่เพียงพอหรือเคลื่อนที่โดยไม่เป็นจังหวะต่อกัน (unsynchronized.)
เอพิเธเลียลมอไทล์ซิเลีย (epithelial motile cilia) ในการหายใจนั้นประกอบด้วย "ขน" (ซึ่งในทางโครงสร้างและชีวภาพไม่เกี่ยวข้องกันกับ ขน) และมีออร์เกเนลล์ซับซ้อนต่าง ๆ ที่สร้างจังหวะอย่างเชื่อมโยงกันเพื่อเคลื่อนย้ายเมือกไปตามลำคอ โดยทั่วไป ซิเลียจะมีการพัดที่ 7 ถึง 22 ครั้งต่อวินาที ความผิดปกติใด ๆ ก็ตามอาจก่อให้เกิดการชำระเมือกด้วยซิเลีย (mucociliary clearance) ที่ผิดปกติ ประกอบกับการติดเชื้อในทางเดินหายใจส่วนบนและล่างตามมา ซิเลียยังคงมีส่วนเกี่ยวข้องในกระบวนการทางชีวภาพอื่น ๆ เช่นการผลิตไนตริกออกไซด์ ซึ่งยังคงเป็นประเด็นที่ยังคงศึกษาอยู่ต่อไป
อาการ
ผลกระทบหลักของการทำงานของซิเลียที่เพี้ยนไปนั้นคือการขาดหรือลดลงของการชำระเมือกจากปอด และความไวต่อการรเกิดการติดเชื้อในทางเดินหายใจ เช่น โรคไซนัสอักเสบ, ถุงลมอักเสบ, ปอดบวม และ ออทิทิสมีเดีย ผลกระทบอย่างก้าวหน้าต่อระบบทางเดินหายใจนั้นพบได้ทั่วไป รวมถึงถุงลมโป่งพอง (bronchiectasis) อย่างก้าวหน้าในเด็ก และโรคไซนัสในเด็ก (ซึ่งต่อมาอาจร้ายแรงได้ในวัยผู้ใหญ่) อย่างไรก็ตาม การชักโรคนั้นอาจขาดข้อมูลในช่วงต้นของชีวิตทั้ง ๆ ที่มีอาการที่เป็นเอกลักษณ์ ในเพศชาย การขาดความสามารถในการเคลื่อนไหวของอสุจิอาจนำไปสู่การเป็นหมัน อย่างไรก็ตาม การปฏิสนธิแบบอินวิโทรสามารถเข้ามาช่วยเหลือได้ และมีบางกรณีที่พบอสุจิสามารถเคลื่อนไหวได้ นอกจากนี้ยังพบว่าในผู้หญิง ระดับเจริญพันธุ์ลดลง เนื่องมาจากซิเลียในท่อรังไข่ (oviductal cilia) ผิดปกติ
แหล่งข้อมูลอื่น
บทความนี้อาจประกอบด้วยข้อมูลบางส่วนจากแหล่งข้อมูลสาธารณสมบัติ "National Heart, Lung, and Blood Institute Rare Diseases Report FY 2001" ซึ่งเข้าถึงได้จาก https://web.archive.org/web/20041017103349/http://nhlbi.nih.gov/resources/docs/raredisrpt01.htm
ยูเอสเอส แบร์รี (ดีดีจี-52)
ยูเอสเอส แบร์รี (ดีดีจี-52) เป็นเรือพิฆาตขีปนาวุธนำวิถีชั้นอาร์เลห์เบิร์ค (Arleigh Burke) เข้าประจำการใน พ.ศ. 2535 แบร์รีเป็นเรือกองทัพเรือสหรัฐอเมริกาลำที่สี่ ได้ชื่อตาม "บิดาแห่งกองทัพเรือสหรัฐ" พลเรือจัตวา จอห์น แบร์รี (2288-2346) แบร์รีมีจุดแวะพักหลัก (homeport) ที่สถานีนาวิกนอร์ฟอล์ก รัฐเวอร์จิเนีย เรือลำดังกล่าวมีพัฒนาการเหนือกว่าเรือประจัญบานลำอื่นในชั้นอาร์เลห์เบิร์ค ซึ่งรวมไปถึงขีดความสามารถในการเติมเชื้อเพลิงเฮลิคอปเตอร์และพัฒนาการเล็กน้อยอื่น ๆ
แบร์รีได้รับหลายรางวัล รวมทั้งแบทเทนเบิร์กคัพ ปี พ.ศ. 2537, 2539 และ 2541 ทำให้แบร์รีเป็นหนึ่งในเรือเพียงสามลำ (จนถึง พ.ศ. 2551) ที่เคยได้รับรางวัลอันทรงเกียรตินี้ถึงสามครั้ง และเป็นเรือประจัญบานเอจิสเพียงลำเดียวที่เคยได้รับรางวัลนี้จนถึงปัจจุบัน กระทั่งได้รับสมญานาม "บัทเทนเบิร์กแบร์รี" ในปลายคริสต์ทศวรรษ 1990 นอกจากนี้ยังเคยได้รับรางวัลแบทเทิลอี 4 ครั้ง และได้รับรางวัลสมอทองและสมอเงินเป็นที่ระลึก ล่าสุด ใน พ.ศ. 2547 แบร์รีได้รับถ้วยรางวัลกองเรืออาร์เลห์เบิร์คที่เป็นเรือที่มีการพัฒนาที่สุดในกองเรือแอตแลนติก
วันที่ 1 มีนาคม พ.ศ. 2554 แบร์รีถูกส่งไปยังทะเลเมดิเตอร์เรเนียน เพื่อตอบสนองต่อการก่อการกำเริบในลิเบีย วันที่ 19 มีนาคม พ.ศ. 2554 กองทัพเรือรายงานว่า แบร์รียิงขีปนาวุธร่อนโทมาฮอว์ก 55 ลูกเพื่อยับยั้งระบบการป้องกันทางอากาศของลิเบียในการสนับสนุนข้อมติคณะมนตรีความมั่นคงแห่งสหประชาชาติที่ 1973 วันที่ 28 มีนาคม แบร์รีสู้รบกับยามฝั่งลิเบียซึ่งกำลังยิงใส่เรือพาณิชย์.
อุทยานวิทยาศาสตร์พระจอมเกล้า
ประวัติ
หว้ากอเป็นสถานที่ที่พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัวเสด็จพระราชดำเนินโดยเรือพระที่นั่งอรรคราชวรเดช เพื่อทรงพิสูจน์การคำนวณสถานที่และเวลาการเกิดสุริยุปราคาเต็มดวงได้อย่างถูกต้องชัดเจน ซึ่งคำนวณล่วงหน้าไว้ถึง 2 ปีว่าจะเกิดสุริยุปราคาเต็มดวงในวันอังคาร ขึ้น 1 ค่ำ เดือน 10 ปีมะโรง จุลศักราช 1230 ตรงกับวันที่ 18 สิงหาคม พ.ศ. 2411 โดยเส้นศูนย์ของอุปราคา จะผ่านมาใกล้ที่สุด ณ บ้านหว้ากอ แขวงเมืองประจวบคีรีขันธ์ ในพระราชอาณาจักรสยาม ทางฝั่งทะเลตะวันออกของแหลมมลายู ตรงเส้นวิตถันดร (แลตติดจูต) 11 องศา 38 ลิปดาทิศเหนือ และเส้นทีรฆันดร (ลองติดจูต) 99 องศา 39 ลิปดาทิศตะวันออก โดยคราสเริ่มจับเวลา 10 นาฬิกา 4 นาที จับเต็มดวง เวลา 11 นาฬิกา 36 นาที 20 วินาที กินเวลานาน 6 นาที 45 วินาที คลายคราสออกเวลา 13 นาฬิกา 37 นาที 45 วินาที ซึ่งไม่ปรากฏว่ามีหลักฐานการคำนวณจากประเทศตะวันตกมาก่อนหน้านี้
เทพสามฤดู
เทพสามฤดู เป็นนิทานพื้นบ้านของไทย ปรากฏเป็นหนังสือครั้งแรก โดยพิมพ์ที่โรงพิมพ์วัดเกาะ ซึ่งนอกจากจะถูกสร้างเป็นละครโทรทัศน์ “เทพสามฤดู” ในปี 2530 และ 2546 ซึ่งก่อนหน้านั้น ดาราวิดีโอเคยผลิตภาพยนตร์ที่มีโครงเรื่องเดียวกันภายใต้ชื่อ “ฝนสามฤดู” มาแล้วหนึ่งครั้ง โดยในปี 2517 บริษัท “ดาราฟิล์ม” (ต่อมาเปลี่ยนชื่อเป็น “ดาราวิดีโอ”) ได้ผลิตภาพยนตร์โทรทัศน์เรื่อง “ฝนสามฤดู” ซึ่งถ่ายทำด้วยฟิล์ม 16 มม. เพื่อออกฉายทางโทรทัศน์ เมื่อภาพยนตร์โทรทัศน์เรื่องดังกล่าวได้รับความนิยมอย่างสูง จึงมีการนำฟิล์มไปโบลว์เพื่อออกฉายในโรงภาพยนตร์ ทั้งนี้ นักแสดงนำของภาพยนตร์เรื่องนั้นประกอบไปด้วย นรา นพนิรันดร์, ชัย ราชพงษ์ และเยาวเรศ นิศากร ขณะที่นักแสดงนำรุ่นเยาว์ คือ สยม-สยาม สังวริบุตร และมลฤดี ยมาภัย
เนื้อเรื่อง
ณ นครอุดม มีท้าวตรีภพเป็นเจ้าผู้ครองเมือง มีพระมเหสี 2 พระองค์ คือพระมเหสีมณี และพระมเหสีทัศนีย์ แต่ยังไม่มีพระราชบุตรเพื่อสืบสันตติวงศ์ จึงได้ทำพิธีบวงสรวงต่อพระอิศวรเพื่อขอพระโอรส เมื่อพระอิศวรรับทราบด้วยญาณแล้ว จึงได้ให้มาตุลีไปตามพระพิรุณมาเฝ้า เพื่อเตรียมจุติลงไปยังเมืองมนุษย์ แต่ทว่าพระราหูและนางจินดาเมขลาต้องการเสด็จลงไปด้วย จึงได้ปรึกษากัน โดยพระราหูเสนอให้ทั้ง 3 พระองค์จุติยังเมืองมนุษย์ตามฤดูกาล โดยฤดูร้อนจะเป็นพระราหู ฤดูฝนเป็นพระพิรุณ ฤดูหนาวเป็นนางจินดาเมขลา
เวลาผ่านไป 5 ปี พระมเหสีมณีก็ยังไม่มีพระประสูติกาล โหรหลวงนึกได้ว่ายังไม่ได้แก้บน ท้าวตรีภพจึงได้จัดพิธีแก้บน พระอิศวรทราบจึงได้แจ้งให้เทพทั้งสามลงไปจุติยังมนุษย์ เมื่อพระมเหสีมณีมีพระประสูติกาลออกมาเป็นเด็กมีเขี้ยวเหมือนยักษ์ (เนื่องจากเป็นฤดูร้อน) ทำให้ทุกคนแปลกใจว่าทำไมพระโอรสเกิดมาเป็นยักษ์ ท้าวตรีภพจึงสั่งให้นำพระโอรสไปลอยแพ
แพของพระโอรสราหู มาเกยอยู่ที่ชายป่าแห่งหนึ่ง คืนนั้น งั่ง ผีกระหังซึ่งถูกขับไล่จากหมู่บ้าน เข้ามาพบพระโอรสราหู จึงหมายจะเอาไปกิน แต่ราหูตื่นขึ้นมาจึงรีบวิ่งหนี จนไปพบกับพระฤๅษีโคดม พระฤๅษีจึงทำการปราบงั่ง โดยโยนสร้อยประคำเข้าไปที่คอ และท่องคาถา "เก้าอี้ จู้จี้ แก้ได้ ใต้ตู้ บู้บี้ มีไข้ ไปป่า ได้เต่า" สร้อยประคำรัดที่คอของงั่งจนต้องยอมแพ้ พระฤๅษีจึงนำราหูกลับไปที่อาศรม ราหูจึงได้ศึกษาวิชาที่อาศรมของพระฤๅษี โดยมีงั่งเป็นพี่เลี้ยง
ฝ่ายพระมเหสีมณี หลังจากเสียลูกไป ก็ทรงโทมนัส พระมเหสีทัศนีย์เห็นว่ามณีประสูติพระโอรสเป็นยักษ์ จึงวางแผนทำการใส่ร้ายว่ามณีแอบคบยักษ์ ท้าวตรีภพทรงเชื่อจึงได้เนรเทศมณีออกจากเมือง และต่อมาได้สั่งให้ประหารเสีย แต่มีสัตว์ประหลาดชื่อว่าวิปริตเข้ามาหมายจะเอามณีเป็นเมีย วิปริตจัดการพวกเพชฌฆาตจนหมด มณีหนีต่อไปจนพบลิงชื่อนันทเสนและยักษ์ชื่อสุระผัด นันทเสนฆ่าวิปริตตาย สุระผัดกับนันทเสนรบกันเองเพื่อแย่งมณี จนพระฤๅษีโคบุตรต้องมาห้ามศึก โดยให้สู้จนหมดแรง ทั้งสองจึงยอมรับผิดและมาขอโทษพระฤๅษีโคบุตร นันทเสนจึงพาพระฤๅษีโคบุตรไปยังศพของวิปริต พระฤๅษีโคดมจึงทำการรวมร่างของนันทเสนและวิปริตเข้าด้วยกันเพื่อเป็นการไถ่บาป
ฝ่ายเทพสามฤดูได้ร่ำเรียนวิชากับพระฤๅษีโคดมจนครบถ้วนแล้วพระฤๅษีได้ขอประทานอาวุธจากพระอิศวร ให้ไว้ใช้ป้องกันตัว พระอิศวรประทานอาวุธคือ กระบองแก้วของพระราหู, พระขรรค์ของพิรุณ และลูกแก้วของจินดาเมขลา จากนั้นเทพสามฤดูจึงออกเดินทางตามที่พระฤๅษีได้แนะนำไว้ ไปพบถ้ำแห่งหนึ่ง ภายในมีสมบัติจำนวนมาก ด้วยความโลภงั่งจึงขนสมบัติออกมา ยักษ์หินที่เฝ้าปากถ้ำจึงออกอาละวาดงั่งกับราหู จนราหูต้องรีบนำสมบัติไปคืน แต่ก่อนจะถึงถ้ำ มีคนธรรพ์ตนหนึ่งรับสมอ้างว่าเป็นสมบัติของเขา ราหูไม่เชื่อจึงสู้กันจนคนธรรพ์หมดสภาพ จากนั้นราหูจึงเอาสมบัติที่ขโมยไปคืน ยักษ์หินจึงหมดฤทธิ์กลับไปที่ปากถ้ำเหมือนเดิม ต่อมาระหว่างเดินทางไปพบกับนันทเสนที่ป่ากล้วย นันทเสนเข้าใจว่ามีใครบินข้ามหัว จึงเข้ารบกับราหูจนถึงขั้นที่พระอิศวรต้องส่งมาตุลีไปห้ามศึก จากนั้นมาตุลีก็ให้ทั้ง 3 ไปยังอาศรมของพระฤๅษีโคบุตร
ที่อาศรมของพระฤๅษีโคบุตร มณีได้พบกับจินดาเมขลา จากนั้นทั้งหมดก็กราบลาพระฤๅษีเพื่อเดินทางกลับเมือง โดยพระฤๅษีได้มอบระฆังแก้วเพื่อไว้ใช้เรียกสุระผัดและนันทเสนเวลาเกิดปัญหา ระหว่างทางไปเจอเมืองยักษ์ มีท้าวอนันตวงศ์เป็นผู้ปกครอง มีนางโชตะนาเป็นมเหสี ท้าวอนันตวงศ์ต้องการหาภรรยาใหม่ จึงได้ลักพาตัวมณีกลับไปยังเมืองของตน ทำให้โชตะนาไม่พอใจ ตัดสินใจเดินทางไปหาท้าวจักรวรรดิผู้เป็นพี่ชาย ท้าวจักรวรรดิเดินทางมาเจอจินดาเมขลาก็ต่อสู้กัน ท้าวจักรวรรดิใช้พัดชีวิตพัดให้จินดาเมขลากับงั่งสลบ แล้วพาไปยังเมืองของท้าวอนันตวงศ์ เกิดการสู้กันระหว่างยักษ์ 2 ตน เมื่อเทพทั้งสามเจริญวัยขึ้น พระพิรุณได้ขอองค์เหนือหัวตรีภพไปท่องเที่ยว ครั้นฤดูร้อนพระราหูเดินทางไปยังนครโรมิสัยได้พบกับพระธิดาสุวรรณอัมพร พระธิดาสุวรรณอัมพรจึงโยนพวงมาลัยไปให้พระราหู
ทองหลางลาย
ทองหลางลาย, ปาริชาติ, ทองหลางด่าง หรือ ทองเผือก (ภาคเหนือ) เป็นไม้ยืนต้นผลัดใบ สูง 5-10 เมตร กิ่งอ่อนมีหนามเรือนยอดเป็นพุ่มกลมโปร่ง ใบเป็นใบประกอบแบบขนนก มีใบย่อย 3 ใบ ใบกลางจะโตกว่าสองใบด้านข้าง ออกดอกเป็นช่อยาวประมาณ 30–40 เซนติเมตร รูปดอกถั่ว สีแดงเข้ม ออกดอกระหว่างเดือนมกราคม–กุมภาพันธ์ ผลเป็นฝักยาว 15–30 เซนติเมตร
ทองหลางลายกระจายพันธุ์ในเอเชียทั้งเขตร้อนและเขตอบอุ่น เจริญได้ในสภาพดินทุกชนิด ชอบดินร่วนซุย กลางแจ้ง ขยายพันธุ์โดยการเพาะเมล็ดและปักชำ
เกร็ดความรู้
ทองหลางลายหรือปาริชาติ เป็นดอกไม้ประจำ มหาวิทยาลัยทักษิณ
กรานูลาร์ชีส
กรานูลาร์ชีส (granular cheese) หรือชื่ออื่น ๆ ชีสเคิร์ดกวน (stirred curd cheese) และ ชีสแข็ง (hard cheese) เป็นชีสชนิดหนึ่งที่ผลิตโดยการกวนและระบายส่วนผสมของเคิร์ดกับหางนม กรานูลาร์ชีสเป็นกลุ่มกว้าง ๆ ของชีสหลายชนิด รวมถึง กรานาชีส (Grana cheese) เช่น พาร์เมซาน กรานูลาร์ชีสหลายชนิดผลิตในระดับอุตสาหกรรม (เนยแข็งแปรรูป) โดยเฉพาะอย่างยิ่ง อเมริกันชีส ซึ่งตามกฏหมายต้องประกอบด้วย เชดดาร์ชีส, คอลบีชีส, ชีสเคิร์ด หรือ กรานูลาร์ชีส
พระร่วงโรจนฤทธิ์
พระร่วงโรจน์ฤทธิ์ ศรีอินทราทิตย์ธรรโมภาส มหาวชิราวุธราชบูชนิยบพิตร์ หรือ พระร่วงโรจนฤทธิ์ เป็นพระพุทธรูปปางห้ามญาติ ศิลปะสุโขทัย ประดิษฐานที่พระวิหารด้านทิศเหนือของพระปฐมเจดีย์ วัดพระปฐมเจดีย์ราชวรมหาวิหาร
ประวัติ
ครั้นเมื่อพระองค์ได้เสด็จเถลิงถวัลย์ราชสมบัติแล้ว ต่อมาในปี พ.ศ. 2454 จึงโปรดเกล้าฯ ให้พระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์ เสนาบดีกระทรวงโยธาธิการ จัดทำประมาณการค่าใช้จ่ายในการหล่อปฏิสังขรณ์ และดำเนินการจัดหาช่างทำการปั้นหุ่นสถาปนาขึ้นให้บริบูรณ์เต็มองค์พระพุทธรูป เมื่อการปั้นพระพุทธรูปนั้นบริบูรณ์เสร็จ เป็นอันจะเททองหล่อได้แล้ว จึงโปรดเกล้าฯ ให้จัดการพระราชพิธีสถาปนาพระพุทธรูปพระองค์นั้นที่วัดพระเชตุพนวิมลมังคลารามราชวรมหาวิหาร ในวันที่ 30 ธันวาคม พ.ศ. 2456 ซึ่งเป็นกับวันเฉลิมพระชนมพรรษา หล่อเสร็จได้องค์พระสูงแต่พระบาทถึงพระเกศ 12 ศอก 4 นิ้ว แล้วโปรดเกล้าฯ ให้อัญเชิญออกจากกรุงเทพฯ ในเดือนมกราคม พ.ศ. 2457 เพื่อไปประดิษฐานยังพระวิหารพระปฐมเจดีย์ เจ้าพนักงานจัดการตกแต่งต่อมาจนแล้วเสร็จในวันที่ 2 พฤศจิกายน พ.ศ. 2458
ต่อมาวันที่ 26 กันยายน พ.ศ. 2466 ระหว่างประทับแรม ณ พลับพลาเจ้าเจ็ด อำเภอเสนา จังหวัดพระนครศรีอยุธยา ได้ทรงพระอนุสรณ์คำนึงถึงพระพุทธรูปองค์นี้ว่ายังไม่ได้สถาปนาพระนาม จึงประกาศกระแสพระบรมราชโองการเมื่อวันที่ 12 ตุลาคม พ.ศ. 2466 ถวายพระนามพระพุทธรูปองค์นี้ว่า "พระร่วงโรจน์ฤทธิ์ ศรีอินทราทิตย์ธรรโมภาส มหาวชิราวุธราชบูชนิยบพิตร์"
พุทธลักษณะ
เมื่อการหล่อหลอมองค์พระพุทธรูปครั้งแรกได้สำเร็จลงแล้ว พนักงานจึงได้เข้าเฝ้า กราบบังคมทูลในหลวงเสด็จทอดพระเนตร แต่ปรากฏว่าไม่เป็นที่ประสบพระราชหฤทัย ต่อมานายช่างทราบถึง พระราชประสงค์อันแท้จริง จึงหล่อให้พระอุทรพลุ้ยยื่นออกมาเหมือนคนอ้วน และใกล้จะลงพุงต่างจากครั้งแรก ซึ่งหล่อตรงพระอุทรแบบธรรมดาเท่านั้น ครั้นหล่อเรียบร้อยแล้ว จึงเข้าเฝ้ากราบบังคมทูลทอดพระเนตร คราวนี้ปรากฏว่าในหลวงทรงพอพระทัยเป็นอย่างมาก ถึงออกพระโอษฐ์ตรัสชมความสามารถในเชิงฝีมือของนายช่าง ทั้งนี้พระองค์มีพระราชประสงค์ที่จะให้พสกนิกรทราบว่า พระพุทธรูปองค์นี้พระองค์ทรงสร้างและทรงฝากอนุสาวรีย์ที่พระอุทร เนื่องด้วยพระองค์ทรงมีพระอุทรสมบูรณ์เป็นพิเศษ หากใครมานมัสการสังเกตเห็นพระอุทรของพระพุทธรูปก็จะได้รำลึกถึงพระองค์ ดังนั้นเมื่อเรามองทางด้านตรงพระพักตร์ ก็จะเห็นว่ามีพระพุทธลักษณะงดงามสม่ำเสมอ แต่ถ้ามองทางด้านข้างทั้งเบื้องขวาและซ้ายแล้ว จะเห็นว่าพระอุทรพลุ้ยออกมา เมื่อการหล่อสำเร็จแล้ว พระพุทธรูปนั้นมีขนาดสูงแต่พระบาทถึงยอดพระเกศ 12 ศอก 4 นิ้ว (7.42 เมตร) สมบูรณ์ด้วยพระพุทธลักษณะทุกประการ เป็นพระพุทธรูปที่สวยงามองค์หนึ่ง ของเมืองไทยสิ้นค่าใช้จ่ายทั้งหมดเป็นเงิน 21,205.45 บาท (เงินสองหมื่นหนึ่งพันสองร้อยห้าบาทกับอีกสี่สิบห้าสตางค์)
พระสรีรางคาร
เมื่อสวรรคตในวันที่ 26 พฤศจิกายน พ.ศ. 2468 ภายหลังเมื่อได้ถวายพระเพลิงพระบรมศพแล้ว วันที 31 สิงหาคม พระบาทสมเด็จพระปกเกล้าเจ้าอยู่หัว รัชกาลที่ 7 ได้โปรดเกล้าฯ ให้อัญเชิญพระผอบพระบรมราชสรีรางคารจากในวัดพระศรีรัตนศาสดาราม ไปยังวัดพระปฐมเจดีย์ จังหวัดนครปฐมโดยขบวนรถไฟพระที่นั่งพิเศษเสด็จพระราชดำเนินถึงสถานนีสนามจันทร์ เวลา 16.35 น. พระยาวงษาภรณ์ภูษิตภูษามาลาเชิญพระผอบพระบรมราชสรีรางคารจากรถไฟพระที่นั่ง ขึ้นรถยนต์พระที่นั่ง พระบาทสมเด็จพระปกเกล้าเจ้าอยู่หัว สมเด็จพระนางเจ้ารำไพพรรณี พระบรมราชินี เสด็จขึ้นประทับรถยนต์พระที่นั่งตามรถพระบรมราชสรีรางคาร มีรถยนต์พระบรมวงศานุวงศ์และรถยนต์ข้าราชการตามมาโดยลำดับ เสด็จพระราชดำเนิน ถึงวัดพระปฐมเจดีย์ รถที่อัญเชิญพระบรมราชสรีรางคาร และรถพระที่นั่ง เทียบที่อัฒจันทร์หน้าพระวิหารพระร่วงโรจนฤทธิ์ฯ มีทหารกองเกียรติยศ กองเสือป่ารับเสด็จกระทำวันทยาวุธ แตรวงบรรเลงเพลงสรรเสริญพระบารมี พระยาวงษาภรณ์ภูษิตเชิญพาน พระผอบพระบรมราชสรีรางคารขึ้นทางบันไดนาค พระบาทสมเด็จพระปกเกล้าเจ้าอยู่หัว และสมเด็จพระบรมราชินี เสด็จพระราชดำเนินตาม พร้อมด้วยพระบรมวงศานุวงศ์และข้าราชการ ชาวประโคมประโคมแตร สังข์ มโหรทึก กลองชนะเชิญพระผอบพระบรมราชสรีรางคาร ขึ้นประดิษฐานเหนือพระแท่นแว่นฟ้าในพระวิหารพระร่วงโรจนฤทธิ์ฯ
พระบาทสมเด็จพระปกเกล้าเจ้าอยู่หัว ทรงเครื่องทองน้อยสักการะพระบรมราชสรีรางคาร ทรงทอดผ้าไตร 20 ไตร พระสงฆ์ 20 รูป มีพระราชสุธี เจ้าอาวาสวัดพระปฐมเจดีย์เป็นประธานสดับปกรณ์ แล้วถวายอนุโมทนา พระราชสุธีถวายอดิเรกเสร็จ พระยาวงษาภรณ์ภูษิตเชิญพระผอบพระบรมราชสรีรางคารจากพระแท่นแว่นฟ้าสู่ยังที่บรรจุ พระบาทสมเด็จพระปกเกล้าเจ้าอยู่หัวทรงบรรจุพระบรมราชสรีรางคารในพระผอบศิลาและทรงโปรยเงินเหรียญดอกพิกุลทองดอกพิกุลเงิน เจ้าพนักงานได้เลื่อนรอกลง พระบาทสมเด็จพระปกเกล้าเจ้าอยู่หัวทรงจับสายสูตรเชือกรอกเคลื่อนพระผอบศิลาลอดผนังเข้ายังที่บรรจุในฐานพระร่วงโรจนฤทธิ์ฯ พระบาทสมเด็จพระปกเกล้าเจ้าอยู่หัว ทรงจุดเทียนเครื่องราชสักการะถวายบังคมแล้ว พระบรมวงศานุวงศ์และข้าราชการได้ถวายบังคมต่อไปเสร็จแล้ว เสด็จออกจากพระวิหารชั้นในมายังที่พระร่วงโรจนฤทธิ์ฯ ทรงเครื่องนมัสการเครื่องห้าบูชาพระร่วงโรจนฤทธิ์ฯ พร้อมด้วยสมเด็จพระบรมราชินีแล้ว เจ้าพนักงานได้วางศิลาปิดโบกปูน พระบาทสมเด็จพระปกเกล้าเจ้าอยู่หัวเสด็จพระราชดำเนินไปที่พระวิหารชั้นใน ทรงโปรยปรายดอกไม้สดบนพระแท่นอาสนบูชา ทรงพระสุหร่าย แล้วทรงจุดเทียนทองเทียนเงิน ถวายต้นไม้ทอง ต้นไม้เงินบูชาพระบรมสารีริกธาตุที่บรรจุในองค์พระปฐมเจดีย์ ทรงประเคนผ้าไตรย่ามแก่พระสงฆ์ 20 รูป ที่จักเจริญพระพุทธมนต์ ทรงเครื่องนมัสการทรงศีลแล้ว พระสงฆ์เจริญพระพุทธมนต์พระบาทสมเด็จพระปกเกล้าเจ้าอยู่หัว เสด็จออกจากพระวิหารหลวงประทับเกยทิศตะวันออก พร้อมด้วยสมเด็จพระบรมราชินี ให้ข้าราชการและประชาชนพลเมืองเฝ้า แล้วทรงจุดเทียนชนวน ทรงจบพระราชทาน ให้ชาวที่ไปจุดดอกไม้เพลิงเป็นพุทธบูชา แล้วเสด็จพระราชดำเนินกลับเมื่อเวลา 18.35 น.
ต่อมาในวันที่ 10 ตุลาคม พ.ศ. 2528 พระนางเจ้าสุวัทนา พระวรราชเทวีในรัชกาลที่ 6 สิ้นพระชนม์ และได้เพลิงพระศพเมื่อวันที่ 8 มีนาคม พ.ศ. 2529 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ ให้เชิญพระสรีรางคารไปประดิษฐานไว้ที่ผนังเบื้องหลังพระร่วงโรจนฤทธิ์ ตามพระราชพินัยกรรมที่พระบรมราชสวามีทรงลิขิตไว้ว่า "...ส่วนเรื่องพระอัษฐินั้น, ใครจะคิดอย่างไรก็ตาม, แต่เราเห็นโดยจริงใจว่า สุวัทนาสมควรที่จะได้ตั้งคู่กับเรา" 16 มีนาคม พ.ศ. 2529 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เสด็จแทนพระองค์พระบาทสมเด็จพระปรมินทรมหาภูมิพลอดุลยเดช ทรงบรรจุพระสรีรางคาร ณ.ผนังเบื้องพระปฤศฎางค์(เบื้องหลัง)ของพระร่วงโรจน์ฤทธิ์ วัดพระปฐมเจดีย์ โดยพิธีเริ่มตั้งแต่เวลา 9:30 น. โดยสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงเสด็จแทนพระองค์ โดยเมื่อราชยานยนต์หลวงเชิญพระสรีรางคารจากวัดพระศรีรัตนศาสดาราม ถึงหน้าองค์พระปฐมเจดีย์ เชิญผอบพระสรีรางคารประดิษฐานบนราชยานกงด้วยกระบวนพระอิสริยยศ โดยสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีทรงเสด็จตามพระสรีรางคาร เมื่อถึงเชิงบันไดพระวิหารหลวง เจ้าพนักงานเชิญผอบพระสรีรางคารขึ้นประดิษฐานที่ม้าหมู่หน้าพระร่วงโรจนฤทธิ์ เมื่อเสด็จถึงทรงจุดธูปเทียนเครื่องนมัสการพระร่วงโรจนฤทธิ์ ธูปเทียนเครื่องทองน้อยสักการะพระบรมราชสรีรางคารพระบาทสมเด็จพระมงกุฎเกล้าเจ้าอยู่หัว พระบรมชนกนาถ  และทรงเชิญพระสรีรางคารออกบรรจุในกล่องศิลา ทรงจุดธูปเทียนเครื่องทองน้อยสักการะพระสรีรางคาร จากนั้นทรงทอดผ้าไตรสดัปกรณ์ 20 ไตร พระสงฆ์ทั้งนั้นสดัปกรณ์ จากนั้นทรงให้เจ้าพนักงานเชิญกล่องศิลาบรรจุพระสรีรางคารสู่ห้องพระประสูติ เสด็จเข้าห้องพระประสูติทรงจุดธูปเทียนเครื่องทองน้อยสักการะพระบรมราชสรีรางคารพระบาทสมเด็จพระมงกุฎเกล้าเจ้าอยู่หัว พระบรมชนกนาถ จากนั้นทรงเลื่อนกล่องบรรจุพระสรีรางคารเข้าสู่ช่องบรรจุ จากนั้นทรงวางพวงมาลาพระราชทานของพระบาทสมเด็จพระปรมินทรมหาภูมิพลอดุลยเดช ของสมเด็จพระนางเจ้าฯ พระบรมราชินีนาถ และ ของส่วนพระองค์จากนั้นทรงจุดธูปเทียนเครื่องทองน้อยสักการะพระสรีรางคาร ทรงวางพวงมาลัยและจุดธูปเทียนท้ายที่นั่งสักการะพระประสูติ ทรงเสด็จพระดำเนินกลับ
ในปี พ.ศ. 2554 สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีสิ้นพระชนม์ หลังจากการเพลิงพระศพ พระบาทสมเด็จพระปรมินทรมหาภูมิพลอดุลยเดชทรงพระกรุณาโปรดเกล้าฯ ให้แบ่งพระสรีรางคารเป็น 2 ส่วน แล้วเชิญพระสรีรางคารส่วนหนึ่งโปรดให้พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จมายังวัดพระปฐมเจดีย์ราชวรมหาวิหาร อำเภอเมือง จังหวัดนครปฐม ทรงบรรจุพระสรีรางคาร สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และทรงยกสัปตปฏลเศวตฉัตร กางกั้นถวายพระพุทธรูปปางประสูติ ในวิหารทิศเหนือ โดยมีนายวันชาติ วงศ์ชัยชนะ ผวจ.นครปฐม พร้อมข้าราชการชั้นผู้ใหญ่เฝ้ารับเสด็จ โดยมีขบวนอัญเชิญพระราชสรีรางคาร สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี จากวัดพระศรีรัตนศาสดาราม และริ้วขบวนรับเสด็จพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ โดยริ้วขบวนนักเรียนจากโรงเรียนวชิราวุธ นักเรียนจากโรงเรียน ภปร. ราชวิทยาลัย คณะลูกเสือหลวง วงดุริยางค์ และกองเกียรติยศ เมื่อเสด็จถึง พระวรวงศ์เธอ พระองค์เจ้าโสมสวลี พระวรราชาทินัดดามาตุ ทรงจุดเครื่องนมัสการนมัสการบูชาพระร่วงโรจนฤทธิ์ ทรงจุดเครื่องทองน้อยถวายราชสักการะพระบรมราชสรีรางคารพระบาทสมเด็จพระมงกุฎเกล้าเจ้าอยู่หัว และพระสรีรางคารพระนางเจ้าสุวัทนา พระวรราชเทวี และสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ซึ่งประดิษฐานอยู่ข้างพุทธบัลลังก์พระร่วงโรจนฤทธิ์แล้ว ทรงประเคนพัดรอง พระสงฆ์เจริญพระพุทธมนต์ ทรงทอดผ้าไตรสดับปกรณ์พระสรีรางคาร จบแล้ว เจ้าพนักงานเชิญกล่องศิลาประดิษฐานที่ห้องพระประสูติ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุทรงเลื่อนกล่องศิลาเข้าสู่ถ้ำบรรจุพระสรีรางคารทรงวางพวงมาลัย ทรงจุดธูปเทียนเครื่องทองน้อย ทรงคมและ ทรงเสด็จไปยกสัปตปฏลเศวตฉัตรกางกั้นพระพุทธรูปปางประสูติ ทรงเจิม ทรงพระสุหร่าย ทรงจับสายสูตรยกฉัตร จากนั้นทรงวางพวงมาลัยและจุดธูปเทียนท้ายที่นั่งสักการะพระประสูติ จากนั้นทรงคมไปยังพระสรีรางคารพระนางเจ้าสุวัทนา พระวรราชเทวี ทรงเสด็จกลับ
อูซูงูโมะ
อูซูงูโมะ (薄雲 (Usugumo); ดั่งเมฆาจางบางเบา) เป็นบทที่ 19 ของ ตำนานเก็นจิ ผลงานของ มุระซะกิ ชิคิบุ จากทั้งหมด 54 บท
ที่มาของชื่อบท
อูซูงูโมะ ชื่อบทนี้มาจากบทกวีที่เก็นจิร่ายไว้ในช่วงไว้ทุกข์ให้ฟุจิตสึโบะ  ความว่า
แอนโทรโปซีน
แอนโทรโปซีน (Anthropocene) เป็นชื่อที่ใช้เรียกสมัย (Epoch) ทางธรณีวิทยาอย่างไม่เป็นทางการ ซึ่งหมายถึงระยะช่วงเวลาไม่นานมานี้ ที่การดำรงอยู่และพฤติกรรมของมนุษย์ ทำให้เกิดผลกระทบต่อระบบนิเวศของโลกอย่างมีนัยสำคัญ ชื่อนี้เคยถูกเสนอเข้าพิจารณาเป็นชื่อหน่วยทางธรณีกาลในที่ประชุมสมาคมธรณีวิทยาแห่งลอนดอนในปี 2008  ปัจจุบันยังไม่ได้ประกาศใช้อย่างเป็นทางการ แต่ได้การยอมรับจากนักธรณีวิทยาเป็นจำนวนมาก
อูซูงูโมะ
ที่มาของชื่อบท
「入り日さす峰にたなびく薄雲は
แอนโทรโปซีน
ชื่อ แอนโทรโปซีน ได้รับการบัญญัติโดยพอล ครุตเซอร์ นักฟิสิกส์เคมีชาวเนเธอร์แลนด์ ระหว่างการบรรยายทางวิชาการครั้งหนึ่งในปี 2000 โดยเทียบเคียงมาจากชื่อ สมัยโฮโลซีน มาจากคำว่า anthropo- (แปลว่า มนุษย์) และ -cene (แปลว่า ใหม่)
อูซูงูโมะ
ที่มาของชื่อบท
もの思ふ袖に色やまがへる」
แอนโทรโปซีน
สมัยแอนโทรโปซีน ยังไม่ได้รับการบัญญัติวันเริ่มต้นอย่างแน่นอน นักธรณีวิทยาบางส่วนเสนอให้นับตั้งแต่การเริ่มต้นการปฏิวัติอุตสาหกรรม ในช่วงต้นคริสต์ศตวรรษที่ 18 ในขณะที่บางส่วนเสนอว่าเนื่องจากการกระทำของมนุษย์ที่มีผลต่อการเปลี่ยนแปลงสภาพภูมิอากาศ และการสูญพันธุ์ของสัตว์ป่า สามารถนับย้อนไปได้ถึง 14,000 ถึง 15,000 ปี สมัยแอนโทรโปซีนจึงควรนับย้อนไปประมาณหลายพันปีก่อนหน้านี้
อูซูงูโมะ
ที่มาของชื่อบท
แปล
「入日が射している峰の上にたなびいている薄雲は
悲しんでいるわたしの喪服の袖の色に似せたのだろうか」」
seem to wish to match their hue to the sleeves of the bereaved"
ตัวละครหลักในบท
เก็นจิ : อายุ 31 หรือ 31ปี  ตำแหน่งไนไดจิน
อะคะชิโนะคิมิ  : แม่หญิงแห่งอะคะชิ อายุ 22 ตอนนี้อาศัยอยู่ที่คฤหาสน์ริมแม่น้ำโออิ
แม่ชีแห่งอะคะชิ : มารดาของแม่หญิงแห่งอะคะชิ อายุ 50 กลางๆ
ท่านหญิงน้อยอะคะชิ : บุตรีของของเก็นจิกับแม่หญิงอะคะชิ อายุ 3-4 ปี
พี่เลี้ยงของท่านหญิงน้อยแห่งอะคะชิ
มุระซะกิ  :  ท่านหญิงแห่งเรือนตะวันตก  อายุ 23-24 ปี
ฮะนะจิรุซะโตะ :  ท่านหญิงดอกส้ม  ท่านหญิงแห่งเรือนตะวันออก
นักบวชแห่งอะคะชิ  :  บิดาของแม่หญิงแห่งอะคะชิ อายุราว 64 - 65
อดีตสะไดจิน :  พ่อตาของเก็นจิ  อายุ 64-65 ( เสียชีวิต )
อดีตจักรพรรดินีฟุจิตสึโบะ :  อายุ 36-37 ( เสียชีวิต )
จักรพรรดิเรเซ :  พระชนมายุ 13-14
เพตชอปบอยส์
เพตชอปบอยส์ (Pet Shop Boys) เป็นคู่ดูโอแนวแดนซ์จากอังกฤษ ประกอบด้วยสมาชิก นีล เทนแนนต์ ทำหน้าที่นักร้องนำโดยหลัก คีย์บอร์ดและในบางครั้งเล่นกีตาร์ และคริส โลว์ ทำหน้าที่คีย์บอร์ด และร้องในบางครั้ง
ในงานบริตอวอร์ดส ปี 2009 พวกเขาได้รับรางวัล ผู้มีผลงานอันโดดเด่นทางด้านดนตรี เพตชอปบอยส์ มียอดขายมากกว่า 100 ล้านชุดทั่วโลก ตั้งแต่ปี 1986 โดยพวกเขามี 39 ซิงเกิลที่ติดท็อป 30 และ มี 22 ซิงเกิลติดท็อป 10 ในสหราชอาณาจักร รวมถึงมีซิงเกิลอันดับ 1 สี่เพลงคือ "West End Girls," "It's a Sin," "Always on My Mind," และ "Heart"
อัลบั้ม 'Very' เป็นอัลบั้มเดียวของ เพตชอปบอยส์ ที่ได้ขึ้นชาร์ตอัลบั้ม (UK Albums Chart) เป็นอันดับ 1 ในสหราชอาณาจักร ในเดือน ตุลาคม ปี 1993
ในปี 2016 นิตยสารบิลบอร์ดเชื่อว่า Pet Shop Boys เป็นที่รู้จักกันดีในหมู่คู่ดูโอ้เพลงแดนซ์ / กลุ่มอายุ 40 ปีขึ้นไปนับตั้งแต่เริ่มก่อตั้งในปี 1976 ในปี 2017 ทั้งคู่ได้รับรางวัล Godlike Genius Award จาก NME
เพตชอปบอยส์ เป็นคู่ดูโอ้ที่ประสบความสำเร็จที่สุดในประวัติศาสตร์วงการเพลงของสหราชอาณาจักร โดยกินเนสส์บุ๊คเวิลด์เรคคอร์ด ประจำปี 1999
อัลบั้มชุดล่าสุดของพวกเขาชื่อ Super ออกขายเมื่อ 1 เมษายน ค.ศ. 2016
ในตารางรายชื่อนักดนตรีของอังกฤษที่มียอดขายอัลบั้มมากที่สุดตลอดกาล (List of biggest selling British acts of all time) เพตชอปบอยส์ มียอดขายอัลบั้มรวมทั้งหมดประมาณ 100 ล้านตลับทั่วโลก โดยอัลบั้มที่ขายดีที่สุดของเพตชอปบอยส์ คือ 'Actually'
ในเดือน กันยายน ปี 2014 เว็บไซต์ BBC ของสหราชอาณาจักรได้เขียนบทความข่าวว่า เพตชอปบอยส์ มียอดขายอัลบั้มมากกว่า 100 ล้านแผ่นทั่วโลก
เมื่อวันที่ 4 กันยายน พ.ศ. 2561 ทาง Pet Shop Boys ได้ประกาศในหน้า Facebook อย่างเป็นทางการว่าการเขียนอัลบั้มสตูดิโอต่อไปจะดำเนินต่อไปจนถึงเดือนกันยายน พวกเขาเขียนตลอดทั้งปีและมีเพลงใหม่ถึง 21 เพลง อัลบั้มใหม่จะผลิตโดย Stuart Price และคาดว่าจะวางจำหน่ายในช่วงต้นถึงกลางปี ​​2019 โดยมีทัวร์ดังต่อไปนี้ เป็นอัลบั้มที่สามของพวกเขาที่ผลิตโดย Stuart Price ในแถวหลังอัลบั้มที่ได้รับรางวัลและกลับสู่รูปแบบ Electric (2013) และ Super (2016)
ในวันที่ 24 พฤศจิกายน พ.ศ. 2561 ทาง Pet Shop Boys ได้ประกาศในหน้า เว็บไซต์ อย่างเป็นทางการว่า "Super Tour" จะสิ้นสุดในทวีปเอเชีย" มีเนื้อหาดังนี้ว่า "Pet Shop Boys รู้สึกตื่นเต้นที่จะประกาศว่า Super Tour จะมุ่งหน้าไปยังทวีปเอเชียในปี พ.ศ. 2562 ทัวร์นี้ได้เห็นนีลและคริส แสดง 90 รายการทัวร์ ใน 25 ประเทศ ตั้งแต่ปี พ.ศ. 2559 และ ในปีหน้าจะไปเยือนสิงคโปร์, ฮ่องกง, โตเกียว, โอซาก้า และสิ้นสุดในกรุงเทพฯ
เมื่อวันที่ 29 มกราคม พ.ศ. 2562 ทาง Pet Shop Boys ได้ประกาศหน้าเว็บไซต์ อย่างเป็นทางการว่า Pet Shop Boys ประกาศเปิดตัว DVD, Blu-ray และ CD ในคอนเสิร์ต 'Inner Sanctum' ซึ่งคอนเสิร์ตถ่ายทำที่ Royal Opera House ในกรุงลอนดอนในช่วงฤดูร้อนที่แล้ว (พ.ศ. 2561)
จัดแสดงโดยนักออกแบบ Es Devlin และนักออกแบบท่าเต้น / ผู้กำกับ Lynne Page การแสดงนี้ถ่ายทำโดยผู้กำกับ David Barnard และจะจัดจำหน่ายในวันที่ 12 เมษายน พ.ศ. 2562
คอนเสิร์ตความยาวเต็มรูปแบบใน DVD และ Blu-ray มาพร้อมกับซีดีสองแผ่นของเสียงที่สมบูรณ์ของการแสดงสดพร้อมโบนัสของ PSB live ที่ Rock in Rio ซึ่งถ่ายทำเมื่อวันที่ 17 กันยายน พ.ศ. 2560 ที่เทศกาลประเทศบราซิล
เมื่อวันที่ 24 มกราคม พ.ศ. 2563 ทาง Pet Shop Boys ได้ประกาศหน้าเว็บไซต์ อย่างเป็นทางการว่า Pet Shop Boys ประกาศเปิดตัว ซีดี,แผ่นเสียง และ เทปคลาสเซ็ต ในอัลบั้ม ฮอตสปอต (อัลบั้ม) ซึ่งได้บันทึกเสียงที่ RAK ลอนดอน, Hansa เบอร์ลิน, และ Record Plant ลอสแอนเจลิส
การก่อตั้งวงและช่วงแรกของวง: พ.ศ. 2524–2527
นีล เทนแนนต์ และ คริส โลว์ ได้พบกันในร้านขายอุปกรณ์อิเล็กทรอนิกส์ใน Kings Road เชลซี กรุงลอนดอน เมื่อเดือนสิงหาคม พ.ศ. 2524 โดยตระหนักถึงความสนใจร่วมกันในแนวเพลงแดนซ์ พวกเขาเริ่มทำงานร่วมกันในเรื่องของเพลงครั้งแรกในแฟลตของเทนแนนต์ในเชลซีและตั้งแต่ปีพ.ศ. 2525 ในสตูดิโอเล็ก ๆ ในแคมเดนทาวน์ ในช่วงต้นปีที่ผ่านมามีการสร้างเพลงฮิตหลายเพลงขึ้นในอนาคตเช่น It's A Sin, West End Girls, Rent "และ" Jealousy.
ตอนแรกเทนแนนต์และโลว์เรียกตัวเองว่าวง เวสต์เอนด์ เพราะพวกเขาชื่นชอบเวสต์เอนด์ในลอนดอน (West End of London) แต่หลังจากนั้นพวกเขาก็ได้ชื่อใหม่ของวงว่า "เพตชอปบอยส์" ได้มาจากเพื่อนของพวกเขาที่ทำงานอยู่ในร้านขายสัตว์เลี้ยงในเอลลิ่ง (Ealing). ช่วงพักใหญ่ของพวกเขาเกิดขึ้นในเดือนสิงหาคมปี 2526 เมื่อ แทนแนนต์ ได้รับมอบหมายจากนิตยสาร Smash Hits ให้สัมภาษณ์วง The Police ในนิวยอร์ก ทั้งคู่กำลังหมกมุ่นอยู่กับกระแสของเพลง Hi-NRG จากโปรดิวเซอร์ "บ็อบบี้ ออร์ลันโด" ซึ่งเป็นที่รู้จักกันเพียงแค่ชื่อย่อว่า บ็อบบี้ โอ. ตามที่เทนแนนต์พูด: "ผมคิดว่า: ดีถ้าผมต้องไปดูวงThe Policeแล้วผมก็ไปรับประทานอาหารเที่ยงกับบ๊อบบี้โอ" พวกเขาได้ร่วมและเค้กแครอท ที่ร้านอาหารชื่อ Applejack Diner เมื่อวันที่ 19 สิงหาคม (สองปีนับตั้งแต่เทนแนนต์และโลว์ได้พบกัน) และหลังจากได้ฟังเพลงตัวอย่างจากดีโม่เทป (Demotape) ที่เทนแนนต์ได้นำไปพร้อม ๆ กับเขาออร์ลันโดได้เสนอให้ทำบันทึกกับวง "เพตชอปบอยส์" ในปีพ.ศ. 2526-27 ออร์ลันโดได้บันทึกเสียง 11 เพลงร่วมกันทั้งเทนแนนต์และโลว์รวมไปถึงเพลง "West End Girls", "Opportunities (Let's Make Lots of Money)", "It's A Sin", "I Want A Lover", "I Get Excited", "Two Divided By Zero", "Rent", "Later Tonight", "Pet Shop Boys", "A Man Could Get Arrested" และ "One More Chance" ในเดือนเมษายนปี 2527 ออร์ลันโดได้โปรดิวเซอร์เพลง "West End Girls" ได้รับการเผยแพร่กลายเป็นสโมสรที่ได้รับความนิยมในลอสแอนเจลิสและซานฟรานซิสโก ในวันที่ 2 พฤศจิกายนได้รับเลือกให้เป็น "Screamer of the Week" จากผู้ฟังของ Long Island, New York Radio Station (WLIR). เป็นผลงานเพลงแดนซ์ที่ไม่ได้รับความนิยมในเบลเยี่ยมและฝรั่งเศส แต่มีเฉพาะในสหราชอาณาจักรเป็นแผ่นเสียงไวนิลซิงเกิลขนาด 12 นิ้ว.
Please และรีมิกซ์อัลบั้ม Disco: พ.ศ. 2527-2529
ในเดือนมีนาคมปี 2528 หลังจากการเจรจาระยะยาว เพตชอปบอยส์ ได้ตัดสัญญากับบ๊อบบี้โอด้วยข้อเสนอที่ทำให้บ๊อบบี้โอมีค่าลิขสิทธิ์ในการขายในอนาคต และจ้างผู้จัดการวง "ทอม วัตคินส์" (Tom Watkins) พวกเขาเซ็นสัญญากับบริษัทค่ายเพลง พาร์โลโฟน ในกรุงลอนดอน
ประเทศอิหร่านในเอเชียนเกมส์ 2018
ประเทศอิหร่าน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศอิหร่าน ส่งนักกีฬาเข้าร่วมแข่ง 378 คน เพื่อแข่งขัน 30 กีฬา ผลการแข่งขันครั้งนี้ประเทศอิหร่านได้รับ 20 เหรียญทอง 20 เหรียญเงิน และ 22 เหรียญทองแดง รวมทั้งหมด 62 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
นีกอลา ฟาซีโย เดอ ดุยเย
นีกอลา ฟาซีโย เดอ ดุยเย (Nicolas Fatio de Duillier; 26 กุมภาพันธ์ 1664 – 12 พฤษภาคม 1753) เป็นนักคณิตศาสตร์และนักดาราศาสตร์ชาวสวิส
เขาเป็นที่รู้จักจากงานวิจัยเกี่ยวกับแสงจักรราศี และมีชื่อในประวัติศาสตร์วิทยาศาสตร์ในฐานะบุคคลที่จุดชนวนความขัดแย้งระหว่างไอแซก นิวตัน กับก็อทฟรีท วิลเฮ็ล์ม ไลบ์นิทซ์ เกี่ยวกับเรื่องการเป็นผู้ค้นพบแคลคูลัส นอกจากนี้เขายังพัฒนาและจดสิทธิบัตรวิธีการใช้อัญมณีสำหรับตลับลูกปืนของนาฬิกาอีกด้วย
ชีวประวัติ
นีกอลา ฟาซีโย เกิดที่เมืองบาเซิล ประเทศสวิตเซอร์แลนด์ในปี 1664 เขาย้ายไปที่ดุยเยในปี 1672 และเมื่ออายุ 18 ปี เขาย้ายไปปารีสเพื่อศึกษาดาราศาสตร์กับโจวันนี โดเมนีโก กัสซีนี ที่หอดูดาวปารีส
ในปี 1684 เขาได้แสดงให้เห็นว่าปรากฏการณ์ที่เรียกว่าแสงจักรราศีนั้นเกิดจากการกระเจิงของแสงอาทิตย์เนื่องจากฝุ่นจำนวนมากภายในสุริยวิถี
วัดชัยพฤกษ์
วัดชัยพฤกษ์ อาจหมายถึง
โมบิดิก
ในเรื่อง โมบิดิก เมลวิลล์ได้ใช้กลวิธีทางภาษา สัญลักษณ์ และการเปรียบเทียบต่างๆ ในการนำเสนอโครงเรื่องอันซับซ้อน ผ่านทางตัวละครหลัก โดยสื่อถึงเรื่องของชนชั้นและฐานะทางสังคม ความดี ความชั่ว และยังสื่อมุมมองต่อพระเจ้ากับศาสนาคริสต์ ผ่านความเชื่อส่วนตัวของอิชมาเอล กับ เควเคว็ก พลฉมวกคู่หูซึ่งเป็นชาวเกาะนอกศาสนา รวมถึงบุคลิกเกรี้ยวกราดเหนือธรรมชาติของกัปตันอาฮับ เมลวิลล์สะท้อนเรื่องราวผ่านวิธีการเล่าของผู้เล่าเรื่อง การบรรยายสภาพชีวิตของกะลาสีบนเรือล่าวาฬ ค่อยๆ ถักทอเรื่องราวไปพร้อมกับการใช้ภาษาแบบเชกสเปียร์ และคิงเจมส์ไบเบิ้ล ซึ่งล้วนเป็น ภาษาอังกฤษปลายสมัยราชีนีอลิซาเบธที่ 1 (Elisabethan English) และเป็นภาษามีอิทธิพลอย่างยิ่งต่องานวรรณคดีของทั้งฝั่งอังกฤษ และอเมริกัน นอกจากนี้เมลวิลล์ยังใช้เทคนิคทางวรรณกรรมหลายรูปแบบ ไม่ว่าเป็น บทกวี บทเพลง การเล่าเรื่องผ่านมุมมองเหมือนละครเวที และใช้วิธีการรำพึงกับตัวเองของตัวละครเพื่อบอกเล่าความนึกคิด
นักวิจารณ์เห็นว่างานชิ้นนี้เป็นส่วนหนึ่งในการขับเคลื่อนยุคจินตนิยมในสหรัฐอเมริกา โมบิดิก ตีพิมพ์ครั้งแรกโดยสำนักพิมพ์ริชาร์ด เบนท์ลีย์ ในกรุงลอนดอนในปี ค.ศ. 1851 โดยแบ่งพิมพ์ออกเป็น 3 เล่มชุด ใช้ชื่อเรื่องว่า The Whale ต่อมาจึงพิมพ์รวมเป็นเล่มเดียวกันโดยสำนักพิมพ์ฮาร์เปอร์และพี่น้อง ในนครนิวยอร์ก ใช้ชื่อเรื่องว่า Moby-Dick; or, The Whale เมื่อวันที่ 14 พฤศจิกายน ค.ศ. 1851 ประโยคแรกในบทที่หนึ่งคือ —"Call me Ishmael."— ("เรียกข้าพเจ้าว่า อิชมาเอล") ถือเป็นหนึ่งในประโยคเปิดเรื่องที่มีชื่อเสียงมากที่สุดในบรรดางานวรรณกรรมทั้งปวง
อย่างไรก็ดีเนื่องจาก โมบิดิก มีเนื้อหาแฝงคำวิจารณ์ทางศาสนาไว้มากมาย เช่น การที่แต่งให้อิชมาเอลเป็นคนไม่เชื่อศาสนา และมีความสัมพันธ์เชิงรักร่วมเพศกับ เควเคว็ก เพื่อนผิวสีที่นับถือจารีตของชนเผ่าป่าเถื่อน เมื่อหนังสือออกตีพิมพ์คราวแรก จึงได้รับการวิพากษ์วิจารณ์ในแง่ลบมากมาย แม้ว่าทางสำนักพิมพ์ในอังกฤษจะเซ็นเซ่อร์ข้อความที่แสดงทัศนะหมิ่นศาสนาคริสต์ออกไปมากแล้วก็ตาม โมบิดิก กลายเป็นหนังสือที่ขายไม่ได้ และเป็นเหตุผลหนึ่งที่ยุติอาชีพทางการประพันธ์ของเมลวิลล์ นิยายเล่มนี้ถูกผู้อ่านลืมเลือนไปจน ดี. เอช. ลอว์เรนซ์ นักวิจารณ์วรรณกรรมชื่อดังมาค้นพบเข้าในช่วงทศวรรษที่ 1920s และให้คำนิยมว่าเป็นวรรณกรรมสำคัญ นับแต่นั้นมา โมบิดิก ก็ได้รับการยกย่องให้เป็นวรรณกรรมเอกของอเมริกา ควบคู่ไปกับบทกวีของ วอล์ท วิทแมน กวีเอกชาวอเมริกันผู้มีชีวิตอยู่ร่วมสมัยกับเมลวิลล์ นักวิจารณ์วรรณกรรมชื่อดัง ศ.แฮโรลด์ บลูม ให้ความเห็นว่า โมบิดิก เป็น "มหากาพย์ร้อยแก้ว" (epic prose) ประจำชาติอเมริกา และเป็นหนังสือนิยายที่ดีที่สุดจากปลายปากกาของนักเขียนอเมริกันตราบจนปัจจุบัน
อี มิน-จ็อง
อี มิน-จ็อง (เกิด 16 กุมภาพันธ์ 1982) เป็นนักแสดงชาวเกาหลีใต้ เธอเริ่มต้นอาชีพการแสดงในละครเวทีของจางจิน และเธอได้ปรากฏตัวในบทสมทบในภาพยนตร์และโทรทัศน์ เธอกลายเป็นที่รู้จักหลังจากปรากฏตัวใน รักฉบับใหม่หัวใจ 4 ดวง (2009) และได้รับบทนำครั้งแรกในละครครอบครัวเรื่อง Smile, You (2009) อีกทั้งยังได้เป็นที่รู้จักอย่างกว้างขวางจากบทนำในภาพยนตร์โรแมนติกคอมเมดี Cyrano Agency (2010) เธอยังแสดงใน Wonderful Radio (2012), Big (2012), เล่ห์รักยัยตัวร้าย (2014) และ Come Back Mister (2016) เธอเพิ่งแสดงในละครสุดสัปดาห์ของ เคบีเอส เรื่อง Once Again
อาชีพ
เธอเริ่มต้นอาชีพจากการแสดงละครเวทีของ จาง จิน นักเขียนบทละครและผู้สร้างภาพยนตร์ จากนั้นก็ปรากฏตัวในภาพยนตร์อินดี้เรื่อง Pruning the Grapevine ที่มีธีมเกี่ยวกับศาสนาคริสต์ ขณะเดียวกันก็แสดงบทเล็กๆ น้อยๆ ในภาพยนตร์และโทรทัศน์ เธอกลายเป็นชื่อที่ถูกพูดถึงในปี ค.ศ. 2009 จากบทสมทบของเธอในซีรีส์ยอดนิยมเรื่อง รักฉบับใหม่หัวใจ 4 ดวง ซึ่งทำให้เธอได้รับบทนำในละครสุดสัปดาห์เรื่อง Smile, You ในปีเดียวกัน เธอได้รับรางวัลนักแสดงหน้าใหม่ยอดเยี่ยมจาก Korean Association of Film Critics Awards สำหรับการแสดงของเธอในภาพยนตร์ระทึกขวัญลึกลับเรื่อง White Night
สายแฮมเมอร์สมิธและซิตี
สายแฮมเมอร์สมิธและซิตี ในรถไฟใต้ดินลอนดอน วิ่งระหว่างแฮมเมอร์สมิธและบากกิ้ง มีชมพูเข้มเป็นสีประจำเส้นทาง มีจำนวนสถานี 29 สถานีในระยะทาง 25.5 km เป็นเส้นทางที่ผ่านย่านการเงินที่สำคัญ โดยมีบางส่วนเชื่อมกับสายดิสทริกต์ สายเซอร์เคิล และสายเมโทรโพลิตัน ผู้โดยสาร 114 ล้านคนต่อปี
อี มิน-จ็อง
อาชีพ
เธอได้รับฉายา "เทพธิดา" จากบรรดาสื่อมวลชน หลังจากเล่นเป็นคู่หมั้นในละคร Midas เธอได้กลับมาแสดงละครแนวโรแมนติกคอมเมดี้ในละครซีรีส์เรื่อง Big ที่เขียนโดย พี่น้องตระกูลฮง ในปี ค.ศ. 2013 เธอได้แสดงในซีรีส์รอมคอมเรื่อง All About My Romance เกี่ยวกับความสัมพันธ์ลับระหว่างนักการเมืองสองคนของสองพรรคการเมืองคู่แข่ง ตามมาด้วย เล่ห์รักยัยตัวร้าย ในปี ค.ศ. 2014 ซึ่งเธอเล่นเป็นตัวละครที่วางแผนจะเอาชนะอดีตสามีของเธอตอนที่เขาประสบความสำเร็จ เธอได้กลับมาแสดงอีกครั้งในรอบ 3 ปี ในละคร Come Back Mister ทางช่อง เอสบีเอส กับ เรน ซีรีส์เริ่มออกอากาศในเดือนกุมภาพันธ์ ค.ศ. 2016 ซึ่งเธอได้รับการวิจารณ์ในเชิงบวกในผลงานการแสดงของเธอ
ในปี ค.ศ. 2018 เธอกลับมาแสดงละครสุดสัปดาห์เรื่อง Fates & Furies ทางช่อง เอสบีเอส เธอได้กลับมาร่วมงานกับอดีตนักแสดงร่วม จู ซัง-อุค จากเรื่อง เล่ห์รักยัยตัวร้าย อีกครั้งในฐานะนักแสดงนำ ในปี ค.ศ. 2020 เธอได้รับการยอมรับอย่างกว้างขวางในบทบาทของ ซง นา-ฮี ร่วมกับนักแสดง อี ซัง-ย็อบ ในละครสุดสัปดาห์เรื่อง Once Again
ชีวิตส่วนตัว
ตาของเธอคือ พัก โน-ซู เป็นจิตรกรในยุคหลังจากที่ประเทศเกาหลีประกาศอิสรภาพจากการปกครองของญี่ปุ่น พักเสียชีวิตเมื่อวันที่ 25 กุมภาพันธ์ ค.ศ. 2013 เมื่ออายุ 86 ปี
ธวัชชัย ไทยเขียว
นายธวัชชัย ไทยเขียว กรรมการผู้ทรงคุณวุฒิในคณะกรรมการกองทุนพัฒนาสื่อปลอดภัยและสร้างสรรค์ ด้านการพัฒนาเด็ก เยาวชน และครอบครัว, คณะกรรมการกองทุนยุติธรรม, อดีตรองปลัดกระทรวงยุติธรรม และอดีตโฆษกกระทรวงยุติธรรม พ.ศ.๒๕๖๔ คณะกรรมการกำหนดตำแหน่งระดับสูงของกระทรวงดิจิทัลเพื่อเศรษฐกิจและสังคม, กระทรวงการพัฒนาสังคมและความมั่นคงของมนุษย์ และสภาความมั่นคงแห่งชาติ, ผู้ทรงคุณวุฒิในคณะกรรมการการจัดการเรื่องราวร้องทุกข์ประจำกระทรวงยุติธรรม
วัลลภ โพทะยะ
วัลลภ โพทะยะ (1 เมษายน พ.ศ. 2485 – ) เป็นศิลปินเขียนภาพและอดีตนักกีฬายิงธนูชาวไทย ซึ่งมีส่วนร่วมในการแข่งขันโอลิมปิกฤดูร้อน 1976 ที่มอนทรีออล ที่ประเทศแคนาดา และได้อันดับที่ 35 ของการแข่งขันยิงธนู รวมทั้งเป็นผู้รับรางวัลเหรียญทองแดงจากการแข่งขันซีเกมส์ 1977 ที่ประเทศมาเลเซีย
ธวัชชัย ไทยเขียว
ประวัติ
นายธวัชชัย ไทยเขียว เกิดเมื่อวันอังคารที่ 17 กุมภาพันธ์ พ.ศ. 2502 ที่ตำบลบางขุด อำเภอสรรคบุรี จังหวัดชัยนาท เป็นบุตรของนายสุเทพ กับนางชิ้น ไทยเขียว ชีวิตครอบครัวสมรสกับ นางเบญจพร ไทยเขียว มีบุตรชาย 2 คนคือ นายชัชชล และนายยิ่งคุณ ไทยเขียว
วัลลภ โพทะยะ
วัลลภ โพทะยะ ยังเป็นกรรมการผู้จัดการของบริษัทเลมอนทรีจำกัด ตลอดจนเคยเป็นครูสอนศิลปะ ที่โรงเรียนกรุงเทพคริสเตียนวิทยาลัย ผลงานที่ยิ่งใหญ่ที่สุดของ วัลลภ โพทะยะ คือการออกแบบตราสัญลักษณ์การแข่งขันฟุตบอลจตุรมิตรสามัคคี ซึ่งยังคงใช้อยู่จนถึงปัจจุบัน
ปาตริก ฟัน อานโฮลต์
ปาตริก โยน มีเคล ฟัน อานโฮลต์ (Patrick John Miguel van Aanholt; เกิดวันที่ 29 สิงหาคม ค.ศ. 1990) เป็นนักฟุตบอลชาวดัตช์ ปัจจุบันเล่นในตำแหน่งแบ็กซ้ายให้กับคริสตัลพาเลซในพรีเมียร์ลีก และทีมชาติเนเธอร์แลนด์
เขาเริ่มต้นอาชีพกับเชลซี ซึ่งเขาถูกปล่อยยืมตัวให้กับห้าสโมสร ต่อมาใน ค.ศ. 2014 เขาย้ายไปร่วมทีมซันเดอร์แลนด์ ด้วยค่าตัว 1.5 ล้านปอนด์ และในเดือนมกราคม ค.ศ. 2017 เขาย้ายไปคริสตัลพาเลซ ด้วยค่าตัว 14 ล้านปอนด์ ในวันที่ 24 สิงหาคม ค.ศ. 2019 ฟัน อานโฮลต์ทำประตูชัยช่วยให้คริสตัลพาเลซบุกชนะแมนเชสเตอร์ยูไนเต็ดที่โอลด์แทรฟฟอร์ด 2–1 เขากลายเป็นผู้เล่นคนแรกที่ทำประตูชัยในนาทีสุดท้ายที่โอลด์แทรฟฟอร์ด
ฟัน อานโฮลต์ ได้เล่นให้กับทีมชาติเนเธอร์แลนด์ชุดเยาวชนในหลายอายุ ก่อนที่จะได้ขึ้นมาเล่นให้กับชุดใหญ่ใน ค.ศ. 2013
เซอร์ไวเวอร์ซีรีส์ (2009)
เซอร์ไวเวอร์ซีรีส์ (2009) (Survivor Series (2009)) เป็นรายการมวยปล้ำของดับเบิลยูดับเบิลยูอี จัดขึ้นเมื่อวันที่ 22 พฤศจิกายน 2552 ที่ Verizon Center Washington, D.C.
จอห์น โอลิเวอร์
จอห์น วิลเลียม โอลิเวอร์ (เกิด 23 เมษายน 1977) เป็นตลก นักเขียน โปรดิวเซอร์ นักวิจารณ์การเมือง นักแสดงและพิธีกรโทรทัศน์ชาวอังกฤษ โอลิเวอร์เริ่มต้นอาชีพเป็นตลกสแตนด์อัพทั้งในสหราชอาณาจักรและสหรัฐ เขาได้รับความสนใจในวงกว้างขึ้นจากงานของเขาในรายการ เดอะเดลีโชว์วิธจอน สจวร์ต โดยเป็นผู้สื่อข่าวบริติชอาวุโสของรายการตั้งแต่ปี 2006 ถึง 2013 โอลิเวอร์คว้ารางวัลเอ็มมีไพรม์ไทม์สามรางวัลจากงานในฐานะนักเขียนทาง เดอะเดลีโชว์ และเป็นพิธีกรรับเชิญเป็นเวลาแปดสัปดาห์ในปี 2013 นอกเหนือจาก เดอะเดลีโชว์ แล้ว โอลิเวอร์ยังเป็นพิธีกรร่วมพอตแคสต์สุขนาฏกรรมเสียดสี เดอะบูเกิล (ปี 2007–2015) คู่กับแอนดี ซัลทซ์แมน ซึ่งโอลิเวอร์เคยเป็นพิธีกรร่วมกับเขาในซีรีส์วิทยุ พะลิติคอลแอนิมอล และเป็นพิธีกร จอห์น โอลิเวอส์นิวยอร์กสแตนด์อัพโชว์ ทางช่องคอเมดีเซ็นทรัลตั้งแต่ปี 2010 ถึง 2013 เขายังแสดงทางโทรทัศน์ ที่โดดเด่นที่สุดได้แก่ บทตัวประกอบเป็นเอียน ดันแคนในซิตคอม คอมมิวนิตี ทางช่องเอ็นบีซี
ตั้งแต่ปี 2014 โอลิเวอร์เป็นพิธีกรซีรีส์ลาสต์วีกทูไนต์วิธจอห์น โอลิเวอร์ทางช่องเอชบีโอ เขาได้รับการรู้จักในทางวิจารณ์และทางนิยมสำหรับผลงานของเขาทางซีรีส์ ซึ่งมีอิทธิพลต่อวัฒนธรรม กฎหมายและการออกนโยบายของสหรัฐซึ่งมีการเรียกว่า "ผลจอห์น โอลิเวอร์" สำหรับงานของเขาทาง ลาสต์วีกทูไนต์ โอลิเวอร์ชนะรางวัลเอ็มมีหกรางวัล และรางวัลพีบอดีสองรางวัล และรวมอยู่ในรายการไทม์ 100 ปี 2015 โดยได้รับอธิบายว่าเป็น "ตัวการการเปลี่ยนแปลงที่เป็นตลก... ทรงอิทธิพลเพราะเขาไม่กลัวที่จะจัดการกับปัญหาสำคัญอย่างไตร่ตรอง โดยไม่มีความกลัวหรือความสำนึกผิด"
คฤหาสน์สตอแกล
คฤหาสน์สตอแกล (Palais Stoclet; Stocletpaleis) คือคฤหาสน์ (ออแตลปาร์ตีกูว์ลีเย) ส่วนบุคคลขนาดใหญ่ สร้างโดยสถาปนิกชาวออสเตรีย โยเซฟ ฮอฟมันน์ ในระหว่างปี ค.ศ. 1905-1911 ตั้งอยู่ที่กรุงบรัสเซลส์ ประเทศเบลเยียม สร้างโดยการจ้างของนายธนาคารผู้รักในงานศิลป์ อาดอลฟ์ สตอแกล คฤหาสน์แห่งนี้เป็นผลงานชิ้นเอกของสถาปนิกท่านนี้ โดยถือกันว่าเป็นคฤหาสน์ที่สง่างามและหรูหราที่สุดในคริสต์ศตวรรษที่ 20
คฤหาสน์สตอแกลได้รับการขึ้นทะเบียนเป็นหนึ่งในมรดกโลกทางวัฒนธรรมโดยองค์การยูเนสโกเมื่อ ค.ศ. 2009 ในปัจจุบันคฤหาสน์หลังนี้ยังคงอยู่ในกรรมสิทธิ์ของตระกูลสตอแกล และไม่ได้เปิดให้บุคคลภายนอกเข้าเยี่ยมชมแต่อย่างใด
เดสติน แดเนียล เครตตัน
เดสติน แดเนียล เครตตัน (Destin Daniel Cretton) เกิดเมื่อวันที่ 23 พฤศจิกายน ค.ศ. 1978 เป็นผู้กำกับภาพยนตร์ นักเขียนบท ผู้อำนวยการสร้าง และ นักตัดต่อชาวอเมริกัน เขาเป็นที่รู้จักกันดีจากผลงานร่วมกับ บรี ลาร์สัน ในภาพยนตร์เรื่อง ชอร์ต เทอม 12 (2013), วิมานอยู่ที่ใจ (2017) และ จัส เมอร์ซี่ (2019) เขายังได้กำกับภาพยนตร์ซูเปอร์ฮีโรจักรวาลภาพยนตร์มาร์เวลเรื่อง ชาง-ชี กับตำนานลับเท็นริงส์ (2021) และได้รับเลือกให้กับกับภาพยนตร์ลำดับที่ 5 ของซีรีส์อเวนเจอร์ส อเวนเจอร์ส: มหาศึกแคงผู้พิชิต (2025) และภาคต่อของชางชีที่กำลังพัฒนาสร้าง
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 5 เรื่องของ เดสติน แดเนียล เครตตัน 0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบมาก
N/A ไม่ปรากฏ, หาข้อมูลไม่ได้
$ ดอลลาร์สหรัฐ
สถานีรถไฟหนองศาลา
สถานีรถไฟหนองศาลา (Nong Sala Railway Station) ตั้งอยู่ที่บ้านหนองศาลา หมู่ 2 ตำบลหนองศาลา อำเภอชะอำ จังหวัดเพชรบุรี อยู่ห่างจากสถานีรถไฟธนบุรี (เดิม) เป็นระยะทาง 175.40 กิโลเมตร เป็นสถานีรถไฟชั้น 3 ของทางรถไฟสายใต้ อยู่ระหว่าง สถานีรถไฟหนองจอก และ สถานีรถไฟชะอำ ตัวย่อของสถานีคือ งา.
แม่น้ำสะแกกรัง
แม่น้ำสะแกกรัง เป็นแม่น้ำสายสำคัญของจังหวัดนครสวรรค์และจังหวัดอุทัยธานี ต้นน้ำเกิดจากเขาปลายห้วยขาแข้งในเขตอำเภอแม่วงก์ จังหวัดนครสวรรค์ ไหลลงทางทิศเหนือแล้ววกไปทางทิศตะวันออก เป็นเส้นแบ่งเขตระหว่างอำเภอแม่วงก์ จังหวัดนครสวรรค์ กับอำเภอปางศิลาทองและอำเภอขาณุวรลักษบุรี จังหวัดกำแพงเพชร ไหลลงทางทิศตะวันออกเฉียงใต้ กลับเข้าเขตอำเภอแม่วงก์และเข้าเขตอำเภอลาดยาว เป็นเส้นแบ่งเขตระหว่างอำเภอลาดยาว จังหวัดนครสวรรค์ กับอำเภอสว่างอารมณ์ จังหวัดอุทัยธานี เข้าเขตอำเภอสว่างอารมณ์ เป็นเส้นแบ่งเขตระหว่างอำเภอสว่างอารมณ์กับอำเภอทัพทัน เข้าเขตอำเภอทัพทัน แล้วเป็นเส้นแบ่งเขตระหว่างอำเภอโกรกพระ จังหวัดนครสวรรค์ กับอำเภอเมืองอุทัยธานี จังหวัดอุทัยธานี เข้าเขตอำเภอเมืองอุทัยธานี ไปลงแม่น้ำเจ้าพระยาที่บ้านหนองปลามัน ตำบลท่าซุง มีความยาวประมาณ 225 กิโลเมตร
แม่น้ำสะแกกรังมีหลายชื่อตามท้องถิ่นที่แม่น้ำไหลผ่าน ได้แก่
ทิลอ็อยเลินชปีเกิลส์ลุสทิกเกอชไตรเชอ
ทิลอ็อยเลินชปีเกิลส์ลุสทิกเกอชไตรเชอ โอปุส 28 (Till Eulenspiegels lustige Streiche; Till Eulenspiegel's Merry Pranks) เป็นซิมโฟนิกโพเอ็มผลงานของริชชาร์ท ชเตราส์ ดัดแปลงจากตำนานพื้นบ้านทิล อ็อยเลินชปีเกิล ของเยอรมัน แต่งขึ้นใน ค.ศ. 1894–1895 ได้แสดงรอบปฐมทัศน์ในครั้งแรกเมื่อวันที่ 5 พฤศจิกายนในปีถัดมา โดย the Gürzenich Orchestra of Cologne และมี Franz Wüllner เป็นคอนดักเตอร์ นอกจากนี้ยังมีวง The National Symphony Orchestra นำมาแสดงในครั้งแรกเมื่อวันที่ 27 ตุลาคม ค.ศ. 1946 มี Hans Kindler เป็นวาทยกร และล่าสุดได้แสดงคอนเสิร์ตของสถาบันแห่งชาติเมื่อวันที่ 30 มิถุนายน ค.ศ. 2001 ภายใต้การกำกับของ Kevin Allen Woods
เครื่องดนตรีที่ถูกกำหนดให้ใช้ในการบรรเลงเพลงนี้ได้แก่ 3 flutes and piccolo; 3 oboes and English horn; 2 clarinets, small clarinet in D and bass clarinet; 3 bassoons and contrabassoon; 4 horns (and 4 more ad lib.), 3 trumpets (e more ad lib.), 3 trombones, tuba, timpani, snare drum, bass drum, cymbals, triangle, rattle, and strings. ระยะเวลาบรรเลง 15 นาที
ในช่วงระยะเวลาสั้น ๆ หลังจากที่เขาได้ประพันธ์ Don Juan and Macbeth ตอนที่เข้าแต่งเพลงมาได้ 25 ปี ชเตราส์ได้เขียนจดหมายไปหาฮันส์ ฟ็อน บือโล ซึ่งเป็นอาจารย์ของเขาความว่า เขาไม่ได้ต้องการจะประพันธ์ Tone Poem อันต่อ ๆ ไปตามรูปแบบและแบบแผน
เพื่อที่จะแสดงรูปแบบใหม่ให้กับตัวบท สร้างรูปทรงที่ประณีตสมบูรณ์เป็นงานที่ยากมากทีเดียวแต่เพราะเหตุนี้จึงสร้างความน่าสนใจเข้าไป เขาก็ได้รับคำที่จะทำรูปแบบที่แตกต่างกัน หนึ่งในบทที่นิยมมากที่สุด คือ Don Quixote จะวางเป็นชุดของรูปแบบการขยายตัว แวรีเอชันซึ่งเชลโลที่บรรเลงเดี่ยวมีบทบาทของความโดดเด่น เป็นบทหนึ่งที่ยกมากเป็น repertoir เหมือนกับคอนแชร์โตบทหนึ่งเลยทีเดียว สำหรับทิล อ็อยเลินชปีเกิล ซึ่งเป็นทั้งชิ้นงานที่สั้นที่สุดในชุดและที่ทำให้คนชอบมากที่สุด แต่ผู้ชมในช่วงต้นไม่ค่อยคิดเช่นนั้น สเตราส์เลือกรูปแบบที่เหมาะสมจาก Rondo และเพิ่มบนหน้าชื่อเรื่อง “in the old-style roguish manner.”
"ขี้โกง" (Roguish) แน่นอนเป็นคำสำหรับพระเอกของชิ้นงานที่เป็น Prankster มีชื่อฉาวโฉ่ในภาคเหนือของเยอรมนีและฟลานเดอส์ (เบลเยียมและเนเธอร์แลนด์ในปัจจุบัน) ในศตวรรษที่สิบสี่ ได้มีรูปปั้นสร้างขึ้นเพื่อระลึกถึงทิลในเมือง Molln ตามตำนานเขาเสียชีวิตใน ค.ศ. 1350 หรือบริเวณนั้นและได้รับหลุมฝังศพที่ไม่มีชื่อเขียนมีแต่เพียงภาพของสลักนกฮูกกับกระจก ชื่อ Eulenspiegel หมายถึง "กระจกของนกฮูก" และเท้าความสุภาษิตโบราณ
One sees one's own faults no more clearly than an owl sees its own ugliness in a looking glass. "ตนเห็นความผิดพลาดของตัวเองไม่ได้ชัดเจนมากขึ้นกว่านกฮูกเห็นความอัปลักษณ์ของตัวเองในกระจก" ผู้ที่ได้ชื่อนี้กลายเป็นพระเอกในเรื่องพื้นบ้านในหลายศตวรรษต่อมา : ต้นแบบของการโกง เล่าเรื่องตลกล้อเลียนโดยไม่ต้องมีคนฟัง คนที่ล้อเลียนความหลอกลวงเสแสร้งของสถาบัน ประกอบกับการที่ถือ"กระจกของนกฮูก"ของเขาขึ้นสู่สังคม เริ่มมีวรรณกรรมดี ๆ เขียนขึ้นและมีบทละครเวทีที่เขียนเกี่ยวกับทิลมากขึ้นด้วย
ที่จริงทิลอาจไม่ได้เป็นคนที่ร่าเริงอย่างที่ฟังมานัก เมื่อประมาณสามสิบปีที่ผ่านมีบันทึกการผจญภัยของเขาชิ้นแรกคือความคิดที่จะเป็นหนึ่งใน Volksbuch ของโทมัส มัวร์เนอร์ (ค.ศ. 1475–1530) บรรยายตัวละครให้เป็นคนร่อนเร่จรจัดจากบรันสวิก ในต้น ค.ศ. 1970 แม้ว่า Bernd Ulrich Hucker นักวิชาการศึกษาประวัติศาสตร์ใน Münster ค้นพบสิ่งที่ตอนนี้ดูเหมือนจะเป็นี่ Eulenspiegel บทแรก ๆ ที่เขียนโดยเจ้าหน้าที่คัดลอก (scribe) ชื่อ Hermann Bote (ประมาณ ค.ศ. 1460–1520) และตีพิมพ์โดยเขาใน ค.ศ. 1510 และ 1511
ภาพลักษณ์เดิม ๆ นั้นก็ได้เปลี่ยนแปลงไปตามการเวลา เช่น Billy the Kid และตัวละครอื่น ๆ จาก Wild West ก็ล้วนแต่เปลี่ยนบุคลิคให้เย้ายวนใจ สิ่งที่เป็นจุดสนใจให้กับเราในบริบทของการพรรณนาดนตรีสเตราส์ก็คือผู้ประพันธ์ได้วางตัวบทเพลงอยู่บนพื้นฐานความยอมรับในความสนุกและก่อกวนไม่ใช่ตามแบบต้นฉบับที่ถมึงทึง เหมือนหนุ่มในยุคการจัดตั้งดนตรีในยุค 1890และค้นพบกับการโกงในหัวใจของเขาเอง
บทเพลงเริ่มต้นบรรเลงจากเครื่องสาย ซึ่งเปรียบเสมือนถ้อยคำที่แสดงถึงความรักใคร่ ที่เหมาะกับวลีว่า Es war einmal (Once upon a time) จากนั้น ฮอร์นก็จะโซโลด้วยการแนะนำทิลรูปร่างแปลก ๆ แต่ให้ความรู้สึกถึงความมีพลัง และเราก็ออกผจญภัย ช่วงนี้ทิลพุ่งผ่านตลาดและแกล้งแม่บ้านด้วยการปัดตะกร้าที่ถือ จากนั้นทิลได้ปลอมตัวเป็นพระที่เทศนาในเรื่องที่ผิด ๆ หยาบคายหรือธรรมเทศนาซึ่งดูหมิ่นศาสนาและต้องถูกโทษตะแลงแกง แต่เขายังหัวเราะได้อีกเป็นครั้งสุดท้าย นักโทษเลวทรามที่กำลังจะถูกประหารแขวนคอ แต่สุดท้ายแล้วเขาก็ยังมีท่อนที่ฟังดูตลกสร้างความหัวเราะได้ และช่วงสั้น ๆ ส่งท้ายด้วยบทการบรรเลงในแก่นเรื่อง Es war einmal ชุดรูปแบบเป็นที่สังเกตสัมผัสได้ว่าทิลนั้นท้ายที่สุดแล้วเป็นคนดี เหนือกว่าการตัดสินในความเป็นมนุษย์และเด่นคุ้มค่าต่อการเป็นส่วนที่หนึ่งของความมีสีสันในบทเพลงของชเตราส์
รายชื่ออัลบั้มในเซียนเกมรักขอเป็นเทพนักจีบ
อัลบั้มเพลงในเซียนเกมรักขอเป็นเทพนักจีบ แบ่งออกตาม Season ได้แก่
เพลงเปิด - ปิด
อะนิเมะเรื่อง เซียนเกมรักขอเป็นเทพนักจีบ ได้มีซิงเกิลเพลงเปิด - เพลงปิดออกมาแล้ว 2 ชุด เป็นซิงเกิลเพลงเปิดและปิดอย่างละชุด โดยซิงเกิลเพลงเปิดจะมาพร้อมกับเพลงปิดตอนที่ 12 และเพลงเปิดฉบับออกอากาศทางโทรทัศน์ ส่วนเพลงปิดจะแบ่งออกเป็นเวอร์ชันรวม และเวอร์ชันตามตัวละครที่เป็นเป้าหมาย
God only knows
อัลบั้ม God only knows เป็นอัลบั้มเพลงเปิดของอะนิเมะเรื่อง เซียนเกมรักขอเป็นเทพนักจีบ ออกวางจำหน่ายวันที่ 3 พฤศจิกายน พ.ศ. 2553 ขับร้องโดยวง Oratorio The World God Only Knows โดยมีนักร้องนำคือ ELISA สำหรับเพลง Shuuseki Kairo no Yume Tabibito มีการนำเวอร์ชันที่ร้องร่วมโดย ฮิโระ ชิโมโนะ และนำมาใช้เป็นเพลงปิดในตอนที่ 12
Koi no Shirushi
อัลบั้ม เป็นอัลบั้มเพลงปิดของอะนิเมะเรื่อง เซียนเกมรักขอเป็นเทพนักจีบ ออกวางจำหน่ายวันที่ 8 ธันวาคม พ.ศ. 2553 ขับร้องโดยวง Kami no Mizo Shiri-tai ซึ่งมีสมาชิกประกอบไปด้วย คานาเอะ อิโต้, อายานะ ทาเคะทาสึ, อาโออิ ยูคิ, นาโอะ โทยามะ, และคานะ ฮานาซาวะ ใช้ใน
ซิงเกิลเพลงประจำตัวละคร
อะนิเมะเรื่อง เซียนเกมรักขอเป็นเทพนักจีบ ได้มีซิงเกิลเพลงประจำตัวละครทั้งหมด 7 ชุด แบ่งไปตามตัวละครที่เป็นเป้าหมายแต่ละคน 4 ชุด ซิงเกิลของเอลซี่ 1 ชุด และซิงเกิลพิเศษอีก 2 ชุด
สำหรับซิงเกิลปกติ แทร็คที่ 1 จะเป็นเพลงประจำตัว ส่วนแทร็คที่ 2 จะเป็นเพลง Koi no Shirushi ที่ร้องโดยตัวละครนั้นๆ พร้อมทำนองบรรเลงเฉพาะของแต่ล่ะคน ส่วนแทร็คที่เหลือเป็นเพลงบรรเลงล้วนของ 2 เพลงแรก
Kami Nomi zo Shiru Sekai Character CD.1 - Takahara Ayumi
Kami Nomi zo Shiru Sekai Character CD.1 - Takahara Ayumi อัลบั้มประจำตัวอายุมิ ขับร้องโดย อายานะ ทาเคะทาสึ
Kami Nomi zo Shiru Sekai Character CD.2 - Aoyama Mio
Kami Nomi zo Shiru Sekai Character CD.2 - Aoyama Mio อัลบั้มประจำตัวมิโอะ ขับร้องโดย อาโออิ ยูคิ
Kami Nomi zo Shiru Sekai Character CD.3 - Nakagawa Kanon
Kami Nomi zo Shiru Sekai Character CD.3 - Nakagawa Kanon อัลบั้มประจำตัวคาน่อน ขับร้องโดย นาโอะ โทยามะ โดยเพลง Happy Crescent ถูกใช้เป็นเพลงปิดในตอนที่ 7
Kami Nomi zo Shiru Sekai Character CD.EX - Asuka Sora
Kami Nomi zo Shiru Sekai Character CD.EX - Asuka Sora อัลบั้มประจำตัวอาสึกะ โซระ นางเอกของเกมที่ติคบัคในตอนที่ 17 ของหนังสือการ์ตูน และตอนที่ 4 ของอะนิเมะ ขับร้องโดย โทโมะ ซากุราอิ โดยเพลง Tatta Ichido no Kiseki ถูกใช้เป็นเพลงปิดในตอนที่ 4
Kami Nomi zo Shiru Sekai Insert Song Album - Birth
Kami Nomi zo Shiru Sekai Insert Song Album - Birth อัลบั้มพิเศษประจำตัวคาน่อน ขับร้องโดย นาโอะ โทยามะ
เพลงเปิด - ปิด
อะนิเมะเรื่อง Kami nomi zo Shiru Sekai II ได้มีซิงเกิลเพลงเปิด - เพลงปิดออกมาแล้ว 2 ชุด เป็นซิงเกิลเพลงเปิดและปิดอย่างละชุด ส่วนเพลงปิดจะพร้อมกับเพลงปิดที่ร้องเฉพาะเอลซี่และฮาคัว
Ai no Yokan
อัลบั้ม เป็นอัลบั้มเพลงปิดของอะนิเมะเรื่อง Kami Nomi zo Shiru Sekai II ออกวางจำหน่ายวันที่ 25 พฤษภาคม พ.ศ. 2554 ขับร้องโดยวง Kami no Mizo Shiri-tai ซึ่งมีสมาชิกประกอบไปด้วย คานาเอะ อิโต้, ซาโอริ ฮายามิ, อามิ โคชิมิตสึ, คานะ อาสึมิ, และอาคิ โทโยซากิ
ซิงเกิลเพลงประจำตัวละคร
อะนิเมะเรื่อง เซียนเกมรักขอเป็นเทพนักจีบ ในซีซัน 2 ได้มีซิงเกิลเพลงประจำตัวละครทั้งหมด 6 ชุด แบ่งไปตามตัวละครที่เป็นเป้าหมายแต่ละคน 3 ชุด ซิงเกิลของฮาคัว 1 ชุด และซิงเกิลพิเศษอีก 2 ชุด
Kami Nomi zo Shiru Sekai Character CD.00 - Haqua
Kami Nomi zo Shiru Sekai Character CD.0 - Haqua อัลบั้มประจำตัวฮาคัว ดู ล็อต เฮอร์มิเนี่ยม ขับร้องโดย ซาโอริ ฮายามิ
Greetings from special agents Elysia de Lute Ima and Haqua d'rot Herminium
Greetings from special agents Elysia de Lute Ima and Haqua d'rot Herminium อัลบั้มพิเศษของเอลิเซีย เดอ ลูท อิม่าและฮาคัว ดู ล็อต เฮอร์มิเนี่ยม ขับร้องโดย คานาเอะ อิโต้ และ ซาโอริ ฮายามิ
Kami Nomi zo Shiru Sekai Character Cover CD
Kami Nomi zo Shiru Sekai Character Cover CD อัลบั้มพิเศษที่รวบรวมเพลงต่างๆที่ อ. ทะมิกิ ชื่นชอบ โดยขับร้องใหม่โดยนักพากย์ตัวละครในเรื่อง มีลักษณะใกล้เคียงกับอัลบั้ม ED Album - Aruhi no Karaoke Box จากเรื่องลัคกี้ สตาร์ และ Hayate no Gotoku! Character Cover CD จากเรื่อง ฮายาเตะ พ่อบ้านประจัญบาน